Diari Oficial de la Generalitat Valenciana


Sumari del DOGV 7642, del 23-10-2015 (2015/8560)

RESOLUCIÓ de 16 d'octubre de 2015, de la secretària autonòmica d'Economia Sostenible, Sectors Productius, Comerç i Treball, i directora general del SERVOF, per la qual s'autoritza un ajust de dotacions entre línies de subvenció genèriques del capítol IV, Transferències corrents, del subprograma 322.52, Formació i Qualificació Professional, per import de cinc milions quatre-cents setanta mil euros (5.470.000,00 euros). Expedient número 31.014/15.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8560


Data del document
:   16-10-2015

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 16 d'octubre de 2015, de la secretària autonòmica d'Economia Sostenible, Sectors Productius, Comerç i Treball, i directora general del SERVOF, per la qual s'autoritza un ajust de dotacions entre línies de subvenció genèriques del capítol IV, Transferències corrents, del subprograma 322.52, Formació i Qualificació Professional, per import de cinc milions quatre-cents setanta mil euros (5.470.000,00 euros). Expedient número 31.014/15. [2015/8560]  
Per la Llei 8/2014, de 26 desembre, de Pressupostos de la Generalitat Valenciana per a l'exercici 2015, es va aprovar el pressupost del SERVOF en el qual s'inclouen en l'annex de transferències corrents del subprograma 322.52, Formació i Qualificació Professional, determinades línies de subvenció genèriques, el finançament de les quals prové del Ministeri d'Ocupació i Seguretat Social, a través del Servici Públic d'Ocupació Estatal; entre estes, les línies T0218, «Formació Professional per a l'ocupació», i T2946, «Programes mixtos d'ocupació-formació».  
D'altra banda, va ser publicada l'Ordre 41/2014, de 30 de desembre, de la Conselleria d'Economia, Indústria, Turisme i Ocupació (DOCV 7459), per la qual es regula i es convoca el Programa de Tallers d'Ocupació, a càrrec de la línia de subvenció T2946, «Programes mixtos d'ocupació-formació», com a iniciativa de formació dual en el marc del Pla d'Ocupació Conjunt de les Administracions Públiques.  
A fi d'optimitzar els recursos i afavorir els programes d'ocupació-formació per a la reinserció laboral de desempleats per mitjà de formació en alternança amb pràctica professional en activitats d'interés públic o social, i davant de les sol·licituds d'accions valorades positivament presentades a l'empara de l'ordre abans mencionada, la Direcció General d'Ocupació i Formació proposa transferir crèdit, per import de 5.470.000,00 euros, a la línia T2946, «Programes mixtos d'ocupació-formació», i es minora per l'import esmentat el crèdit de la línia T0218, «Formació Professional per a l'ocupació».  
Vist l'informe favorable de la Intervenció Delegada en el SERVOF amb data 15 d'octubre de 2015, i tenint en compte el que disposen els articles 44 i 49 de la de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, el 18 i 21 de la Llei 8/2014, de 26 de desembre, de Pressupostos de la Generalitat per a l'exercici 2015, el Decret 194/2013, de 20 de desembre, del Consell, pel qual s'aprova el Reglament d'organització i règim jurídic del SERVOF, i l'Ordre de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
Autoritzar un reajustament en les dotacions de les línies de subvenció genèriques del capítol IV, Transferències Corrents, del subprograma 322.52, Formació i Qualificació Professional, finançades pel Servici Públic d'Ocupació Estatal, que es detalla a continuació:  
  
Aplicacions pressupostàries de gasto que disminuïxen Import  
19.43.13.1607.45038.0, línia T0218 5.470.000,00 -  
  
Aplicacions pressupostàries de gasto que augmenten Import  
13.85.33.2506.16006.6, línia T2946 5.470.000,00 -  
  
València, 16 d'octubre de 2015.- La secretària autonòmica d'Economia Sostenible, Sectors Productius, Comerç i Treball, i directora general del SERVOF: María José Mira Veintimilla.